Gregory Corso
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Gregory Corso var en amerikansk lyriker. Han ble født i New Yorks slumstrøk, og tilbrakte tre år i fengsel.
Corso begynte å skrive dikt under påvirkning av Allen Ginsberg, og ble regnet som en av poetene i beat-bevegelsen. I diktsamlinger som Bomb, Gasoline (1958), Long Live Man (1963), Elegiac Feelings American (1970) og The Herald of the Autochthonic Spirit (1981) både refser og gjør han narr av samfunnet. Mindfield: New & Selected Poems kom i 1997.Corso skrev også et skuespill, This Hung-Up Age (1955), og en roman, The American Express (1961). Les mer i Store norske leksikon USAs litteratur